GEOGRAFI

Myanmar ligger i Sydøstasien afgrænset af Andamanerhavet og Den

bengalske Bugt. Myanmars grænse er 1.930 km lang og støder op mod

både Bangladesh, Kina, Indien, Laos og Thailand. Landets placering har

stor strategisk værdi, da Myanmar ligger tæt på de store skibsruter i det

indiske ocean.

Myanmar ligger mellem den tibetanske højslette og den malaysiske halvø

og byder på en utrolig smuk natur. Mellem bjergene, som omgiver landet

i både øst, vest og nord, løber floderne Ayeyarwady, Sittang og Salween,

hvorfra der udgår mange mindre floder. Myanmar er derfor meget rig på

vand og har et af verdens bedste områder for risdyrkning.

I dag er mere end to tredjedele af landets regnskove væk, men tidligere

var Myanmar dækket af skov og havde en fantastisk fauna med blandt

andet tigre, elefanter, aber og andre tropiske dyrearter. Myanmar er rig på

naturressourcer, frodige jorde og et betydeligt fiskerierhverv. Dertil kommer

forekomster af ædelstene, teaktræ, olie og naturgas.

PÅKLÆDNING

De fleste burmesere, både kvinder og mænd går til

daglig klædt i bluse/skjorte og et saronglignende

klædestykke der går ned til anklerne og kaldes

longyi. På fødderne bæres lette sandaler, hvilket er

praktisk, når man til stadighed skal af og på med

fodtøjet i private hjem og under besøg i templer,

pagoder og klostre – også i ruiner. Husk altid at

tage sko og strømper af, når du besøger religiøse

områder.

Det er velset, at turister tager hensyn til normerne

for påklædning på og nær religiøse steder. T-shirts,

bluser og skjorter bør have (korte) ærmer. Voksne

bør undgå at gå rundt i meget korte shorts og

undertrøje. Ellers er behovet for påklædning som i

troperne: Bukser og overdele i bomuld, en sweater

til kølige morgener og aftener i højlandet (i de-

cember og januar måske til og med en jakke), og

gode sko eller sandaler. Behagelige flip-flap san-

daler kan købes for en billig penge efter ankomst.

En hat eller kasket er nødvendigt midt på dagen,

og man bør medbringe solcreme, myggebalsam og

en lommelygte.

KLIMA

Myanmar har et tropisk monsunklima med tre sæsoner:

Fra slutningen af marts til maj er gennemsnits tempera-

turen over 30 grader, regntiden fra maj til oktober, hvor den

tropiske monsun giver regnfulde, varme og fugtige somre. Og

vintrene fra november til marts er mere tørre og har mildere

temperaturer mellem 21-28 grader. Den køligste og mest

behagelige tid for rejser til Myanmar er fra november til

marts.