SEVÆRDIGHEDER

BAGAN

PAGODE-SLETTEN

Bagan er Myanmars gamle hovedstad i den

nordlige del af landet. Byen spreder sig nu

ud over den gamle bykerne, og udenfor byen

ligger en slette med mere end 2.000 pa-

goder med hver deres karakteriske udtryk.

Det giver mulighed for at cykle rundt

blandt templerne eller blot udvælge et par

stykker, hvorfra du kan nyde den smukke

udsigt og se solen gå ned over sletten. Hvis

du da ikke ønsker at se det hele fra oven i

luftballon.

INLE SØEN

BYER PÅ PÆLE

Inle søen er 22 km lang og 11 km

bred. En stor del af søen er dækket

af vandhyacinter, hvilket får den til at

ligne en magisk have.

Her finder vi små byer på pæle og

her holder de såkaldte “et-benede

roere” til - det er fiskere, der på et

ben står i deres båd, mens de ror

med det andet.

På de fleste af vores rejser bor vi

ikke på selve søen, men i den lille

hyggelige Nyaung Shwe. Byen var

hovedsæde for en af de tre sawbwas

- lokale konger, der regerede Shan-

staten. De to øvrige var i Hsipaw og

i Kyaing Tong. Nyaung Shwe er en

hyggelig lille by uden høje huse og

trafik. Den har et godt lokalt marked

og er nem at spadsere omkring i.

YANGON

SWEDAGON PAGODEN

Alle rejser til Myanmar indeholder et besøg ved Myanmars største turistattrak-

tion, den fantastiske Swedagon pagode, der siges at være blevet bygget for at huse

8 af Buddhas hellige hår. Vi nyder solnedgangen over den 100 meter høje, for

-

gyldte pagode udsmykket med diamanter, rubiner, safirer og andre ædelstene - et

smukt syn, der afslutter de fleste af vores rejser til Myanmar.

MANDALAY

U BEIN’S BRIDGE

Mandalay er Myanmars kulturelle hovedstad, med dens koloniale stemn-

ing og nem adgang til en mængde seværdigheder, herunder det tidligere

kongelige palads, det gyldne munkekloster, Shwe Kyaung, Kuthodaw-pa-

goden, og U Bein’s Bridge.

Den smukke U Bein’s Bridge er en 1,2 km lang gangbro over Taungtha-

man-søen, bygget i teak-træ. Broen ligger i Amarapura uden for Mandalay

og blev opført i 1782, da Amarapura var royal hovedstad. Broen bruges

dagligt af de mange munke og den lokale befolkning og er et af de mest

fotograferede bygningsværker i Myanmar.